CELEX: 32011D0128
Language: da
Date: 2011-02-24 00:00:00
Title: 2011/128/EU: Kommissionens afgørelse af 24. februar 2011 om ændring af beslutning 2007/863/EF om indrømmelse af en undtagelse, Det Forenede Kongerige har anmodet om for Nordirland, i henhold til Rådets direktiv 91/676/EØF om beskyttelse af vand mod forurening forårsaget af nitrater, der stammer fra landbruget (meddelt under nummer K(2011) 1033)

25.2.2011   
            
            
               DA
            
            
               Den Europæiske Unions Tidende
            
            
               L 51/21
            
         KOMMISSIONENS AFGØRELSE
   af 24. februar 2011
   om ændring af beslutning 2007/863/EF om indrømmelse af en undtagelse, Det Forenede Kongerige har anmodet om for Nordirland, i henhold til Rådets direktiv 91/676/EØF om beskyttelse af vand mod forurening forårsaget af nitrater, der stammer fra landbruget
   (meddelt under nummer K(2011) 1033)
   (Kun den engelske udgave er autentisk)
   (2011/128/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 91/676/EØF af 12. december 1991 om beskyttelse af vand mod forurening forårsaget af nitrater, der stammer fra landbruget (1), særlig bilag III, punkt 2, tredje afsnit, og
   ud fra følgende betragtninger:
   
               (1)
            
            
               Hvis den mængde husdyrgødning, som en medlemsstat har til hensigt at tilføre pr. hektar om året, adskiller sig fra de mængder, der er anført i punkt 2, andet afsnit, første punktum, og i punkt 2, andet afsnit, litra a), i bilag III til direktiv 91/676/EØF, skal den pågældende mængde fastsættes således, at den ikke hindrer opfyldelsen af de formål, der er angivet i samme direktivs artikel 1, og der skal ligge objektive kriterier til grund herfor, f.eks. lang vækstsæson og afgrøder, der optager meget kvælstof.
            
         
               (2)
            
            
               Den 14. december 2007 vedtog Kommissionen beslutning 2007/863/EF om indrømmelse af en undtagelse, Det Forenede Kongerige har anmodet om for Nordirland, i henhold til Rådets direktiv 91/676/EØF om beskyttelse af vand mod forurening forårsaget af nitrater, der stammer fra landbruget (2), hvorved Nordirland fik tilladelse til at anvende 250 kg husdyrgødning pr. hektar årligt fra husdyrgødning på bedrifter med mindst 80 % græsjorder.
            
         
               (3)
            
            
               Undtagelsen, som blev indrømmet ved beslutning 2007/863/EF, berørte i 2009 ca. 150 bedrifter i Nordirland svarende til ca. 0,6 % af det samlede antal bedrifter og 1 % af det samlede nettolandbrugsareal. Beslutning 2007/863/EF finder anvendelse indtil den 31. december 2010.
            
         
               (4)
            
            
               Den 23. september 2010 anmodede Det Forenede Kongerige Kommissionen om en forlængelse af undtagelsen for Nordirland. Anmodningen blev begrundet med de objektive kriterier, der er fastsat i punkt 2, tredje afsnit, i bilag III til direktiv 91/676/EØF.
            
         
               (5)
            
            
               Det Forenede Kongerige har vedtaget et nyt handlingsprogram for Nordirland for perioden januar 2011-december 2014, der hovedsagelig bibeholder foranstaltningerne i handlingsprogrammet for tidsrummet indtil den 31. december 2010 og gælder for hele Nordirlands område.
            
         
               (6)
            
            
               Nitratkoncentrationen i Nordirlands overfladeferskvand er relativt lav. Således var den gennemsnitlige nitratkoncentration i 2008 under 25 mg NO3/l ved 99,7 % af målestationerne. I perioden 2005-2008 måltes der ved målestationer for overfladeferskvand generelt stabile eller faldende gennemsnitlige nitratkoncentrationer, også i afvandingsområder med den højeste andel af bedrifter, der er omfattet af undtagelsen. Hvad angår grundvandet, var nitratkoncentrationen under 25 mg NO3/l i 2008 ved 91,9 % af målestationerne, og der sås lige så stabile eller faldende tal som dem, der er observeret for overfladevand.
            
         
               (7)
            
            
               Antallet af husdyr i Nordirland faldt i perioden 2006-2010 med ca. 12,5 % for får, 11,5 % for fjerkræ og 4,7 % for kvæg, mens det steg med 9,8 % for svin. Landbruget i Nordirland er stadig overvejende græsningsbaseret.
            
         
               (8)
            
            
               Mængden af kvælstof produceret på bedrifterne i Nordirland i perioden 2006-2010 faldt med 6,4 %, mens tilførslen af husdyrgødning pr. hektar faldt med 4,7 %. Størrelsen af det landbrugsareal, som er til rådighed for udbringning af gødning, faldt med 1,7 %. I Nordirland stammer størstedelen af kvælstof i husdyrgødning fra kvæg, efterfulgt af får, fjerkræ og svin. Faldet i den samlede mængde kvælstof i form af husdyrgødning skyldes hovedsagelig nedgangen inden for kvægsektoren, og inden for den sektor tegner tilbagegangen i antallet af kødkvæg og dets afkom sig for den største ændring.
            
         
               (9)
            
            
               På baggrund af det videnskabelige materiale, der fremlægges i anmodningen om forlængelse af undtagelsen, og de foranstaltninger, som Det Forenede Kongerige med handlingsprogrammet for perioden juli 2011-december 2014 har forpligtet sig til at gennemføre for Nordirland, kan det konkluderes, at betingelserne for indrømmelse af en undtagelse i henhold til direktiv 91/676/EØF — som f.eks. lang vækstsæson og afgrøder, der optager meget kvælstof — stadig er opfyldt, og at undtagelsen ikke vil forhindre imødekommelsen af målsætningerne i det pågældende direktiv.
            
         
               (10)
            
            
               Med henblik på at sikre, at de berørte græsjordsbedrifter fortsat kan være omfattet af en undtagelse, er det hensigtsmæssigt at forlænge gyldighedsperioden af beslutning 2007/863/EF til den 31. december 2014.
            
         
               (11)
            
            
               Den frist for indberetning til Kommissionen, som er fastsat i beslutning 2007/863/EF, bør imidlertid ændres med henblik på at lette de administrative byrder, og derfor bør Det Forenede Kongerige få tilladelse til at fastsætte en og samme rapporteringsfrist for alle rapporteringskravene for Nordirland.
            
         
               (12)
            
            
               Foranstaltningerne i denne afgørelse er i overensstemmelse med udtalelse fra Nitratkomitéen, som er nedsat ved artikel 9 i direktiv 91/676/EØF —
            
         VEDTAGET DENNE AFGØRELSE:
   Artikel 1
   Beslutning 2007/863/EF ændres således:
   
               1.
            
            
               Artikel 1 affattes således:
               »Artikel 1
               Den undtagelse, som Det Forenede Kongerige ved brev af 10. august 2007 har anmodet om for Nordirland, og den forlængelse, der blev anmodet om ved skrivelse af 23. september 2010 med henblik på at tillade en højere mængde husdyrgødning end den, der er anført i punkt 2, andet afsnit, første punktum, og i punkt 2, andet afsnit, litra a), i bilag III til direktiv 91/676/EØF, indrømmes på de betingelser, der er fastlagt i denne beslutning.«
            
         
               2.
            
            
               Artikel 8, stk. 1, sidste punktum, affattes således:
               »Disse kort skal fremsendes til Kommissionen en gang om året inden juni måned.«
            
         
               3.
            
            
               Artikel 11 affattes således:
               »Artikel 11
               Anvendelse
               Denne beslutning finder anvendelse inden for rammerne af Nitrates Action Programme Regulations (Northern Ireland) 2010.
               Den udløber den 31. december 2014.«
            
         Artikel 2
   Denne afgørelse er rettet til Det Forenede Kongerige Storbritannien og Nordirland.
   
      Udfærdiget i Bruxelles, den 24. februar 2011.
      
         
            På Kommissionens vegne
         
         Janez POTOČNIK
         
            Medlem af Kommissionen
         
      
   
   
      (1)  EFT L 375 af 31.12.1991, s. 1.
   
      (2)  EUT L 337 af 30.12.2007, s. 122.